ESIMENE MOOSESE RAAMAT 


Maailma ja inimese loomine 


1. Alguses lõi Jumal taeva ja maa. 2. Ja 
maa oli tühi ja paljas ja pimedus oli 
sügavuse peal ja Jumala Vaim hõljus vete 
kohal. 3. Ja Jumal ütles: ,,Saagu valgus!“ 
Ja valgus sai. 4. Ja Jumal nägi, et valgus 
oli hea, ja Jumal lahutas valguse pime- 
dusest. 5. Ja Jumal nimetas valguse 
päevaks ja pimeduse ta nimetas ööks. Siis 
sai õhtu ja sai hommik, esimene päev. 

6. Ja Jumal ütles: ,,Saagu laotus vete 
vahele ja see lahutagu veed vetest!“ 7. Ja 
nõnda sündis: Jumal tegi laotuse ja lahu- 
tas veed, mis laotuse all, vetest, mis 
laotuse peal olid. 8. Ja Jumal nimetas 
laotuse taevaks. Siis sai õhtu ja sai hom- 
mik, teine päev. 

9. Ja Jumal ütles: ,,Veed kogunegu 
taeva all ühte paika, et kuiva näha oleks!“ 
Ja nõnda sündis. 10. Ja Jumal nimetas 
kuiva pinna maaks ja veekogu ta nimetas 
mereks. Ja Jumal nägi, et see hea oli. 
11. Ja Jumal ütles: ,, Maast tärgaku haljas 
rohi, seemet kandvad taimed, viljapuud, 
millede viljas nende seeme on, nende 
liikide järele maa peale!“ Ja nõnda sündis: 
12. maa laskis võrsuda haljast rohtu, 
seemet kandvaid taimi nende liikide 
järele, ja viljapuid, millede viljas nende 
seeme on, nende liikide järele. Ja Jumal 
nägi, et see hea oli. 13. Siis sai õhtu ja 
sai hommik, kolmas päev. 

14. Ja Jumal ütles: ,,Saagu valgused 
taevalaotusse eraldama päeva ööst! Tähis- 
tagu need seatud aegu, päevi ja aastaid, 
15. olgu nad valgusteks taevalaotuses, 
valgustuseks maale!“ Ja nõnda sündis: 
16. Jumal tegi kaks suurt valgust: suure- 
ma valguse valitsema päeval ja vähema 
valguse valitsema öösel, ning tähed. 17. Ja 


I L. 33, 6; 102, 26; 104; Jh. 1, 1 jj; Ap. 17, 24; KI. 1, 16; He. 11, 3. 
6 L. 136, 5; JI. 10, 12. 

9 li. 38, 8 jj; L. 33, 7; 2 Pe 3, 5. 

20 p. 2, 193 L. 104, 25. 

27 Pp. 2, 7.22; Kg. 7, 29; Mt. 19, 4; Ef. 4, 24. 


4 L. 36, 10; JS. 45, 7. 
42» 55 44» 245 Jr. 51, IS. 
1. 9» 95 Jr. 31, 35. 
e. 2, 7]. 


18 L. 104, 20. 


Jumal pani need taevalaotusse, et nad 
valgustaksid maad 18. ja valitseksid 
päeval ja öösel ja eraldaksid valguse 
pimedusest. Ja Jumal nägi, et see hea oli. 
19. Siis sai õhtu ja sai hommik, neljas 
päev. 

20. Ja Jumal ütles: ,,Vesi kihagu ela- 
vaist olendeist, ja maa peal lennaku 
linnud taevalaotuse poole!“ 21. Ja Jumal 
lõi suured mereloomad ja kõiksugu elavad 
olendid, kelledest vesi kihab, nende 
liikide järele, ja kõiksugu tiibadega lin- 
nud nende liikide järele. Ja Jumal nägi, et 
see hea oli. 22. Ja Jumal õnnistas neid ja 
ütles: ,,Olge viljakad ja teid saagu palju, 
täitke mere vesi, ja lindusid saagu palju 
maa peale!“ 23. Siis sai õhtu ja sai 
hommik, viies päev. 

24. Ja Jumal ütles: ,, Maa toogu esile 
elavad olendid nende liikide järele, loju- 
sed ja roomajad ja metselajad nende 
liikide järele!“ Ja nõnda sündis: 25. Jumal 
tegi metselajad nende liikide järele, ja 
lojused nende liikide järele, ja kõik 
roomajad maa peal nende liikide järele. 
Ja Jumal nägi, et see hea oli. 26. Ja 
Jumal ütles: ,, Tehkem inimesed oma näo 
järele, meie sarnaseks, et nad valitseksid 
kalade üle meres, lindude üle taeva all, 
loomade üle ja kogu maa üle ja kõigi 
roomajate üle, kes maa peal roomavad!', 
27. Ja Jumal lõi inimese oma näo järele“ 

Jumala näo järele lõi ta tema, 
ta lõi tema meheks ja naiseks! 
28. Ja Jumal õnnistas neid, ja Jumal ütles 
neile: 
»»Olge viljakad ja teid saagu palju, 
täitke maa ja alistage see enestele; 
ja valitsege kalade üle meres, 
lindude üle taeva all 

ja köigi loomade üle, 

kes maa peal liiguvad!“ 
29. Ja Jumal ütles: ,,Vaata, mina annan 
teile kõik seemet kandvad taimed kogu 
maal, ja kõik puud, mis kannavad vilja, 
milles nende seeme on; need olgu teile 
roaks. 30. Ja kõigile loomadele maa peal 
ja Kõigile lindudele taeva all ja kõigile 
roomajaile maa peal, kelledes on elav 
hing, annan ma kõiksugu haljast rohtu 
toiduks!“ Ja nõnda sündis. 31. Ja Jumal 
vaatas kõike, mis ta oli teinud, ja vaata, 
see oli väga hea! Siis sai õhtu ja sai 
hommik, kuues päev. 


2. Nõnda on taevas ja maa ning kõik 
nende väed valmis saanud. 2. Ja Jumal 
lõpetas seitsmendal päeval oma töö, mis 
ta tegi, ja hingas seitsmendal päeval 


kõigist oma tegudest, mis ta oli teinud.” 


3. Ja Jumal õnnistas seitsmendat päeva ja 
pühitses seda, sest ta oli siis hinganud 
kõigist oma tegudest, mis Jumal luues oli 
teinud. 


Jumal asetab inimese Eedeni rohuaeda 


4. See on lugu taeva ja maa sündi- 
misest, kui need loodi. Sel ajal, kui 
Jehoova Jumal tegi maa ja taeva, 5. kui 
ainustki väljapõõsast ei olnud veel maa 
peal ja ainustki väljarohtu ei olnud veel 
tärganud, sest Jehoova Jumal ei olnud 
lasknud vihma sadada maa peale, ja 
inimest ei olnud põldu harimas, 6. tõusis 
udu maast ja kastis kogu mullapinda. 
7. Ja Jehoova Jumal valmistas inimese, 
kes põrm on, mullast, ja puhus tema 
ninasse elavat õhku: nõnda sai inimene 
elavaks hingeks. 

8. Ja Jehoova Jumal istutas Eedeni 
rohuaia päevatõusu poole ja pani sinna 
inimese, kelle ta oli valmistanud. 9. Ja 
Jehoova Jumal laskis maast tõusta kõik- 
sugu puid, mis armsad olid pealtnäha ja 
milledest hea oli süüa, ja elupuu keset 
aeda, ning hea ja kurja tundmise puu. 
10. Ja Eedenist väljus jõgi rohuaeda 
kastma, sealtpeale jagunedes neljaks 

haruks: 11. esimese nimi on Piison, see 
voolab ümber kogu Havilamaa, kus kulda 
on; 12. selle maa kuld on hea, seal on 
bedolavaiku ja karneoolikive. 13. Ja teise 
jõe nimi on Giihon, see voolab ümber 
kogu Kuusimaa. 14. Ja kolmanda jõe nimi 
on Hiddekel, see voolab hommiku pool 
Assurit; ja neljas jõgi on Frat. 15. Ja 
Jehoova Jumal võttis inimese ja pani ta 
Eedeni aeda harima ja hoidma. 16. Ja 
Jehoova Jumal keelas inimest ja ütles: 
»»Kõigist aia puudest sa võid küll süüa, 
17. aga hea ja kurja tundmise puust sa ei 
tohi süüa, sest päeval, mil sa sellest sööd, 
pead sa surma surema!“ 

18. Ja Jehoova Jumal ütles: ,,Inimesel 
ei ole hea üksi olla; ma tahan teha temale 
abi, kes tema kohane on!“ 19. Ja Jehoova 
Jumal valmistas mullast kõik loomad väl- 
jal ja Kõik linnud taeva all ning tõi 
inimese juure, et näha, kuidas tema neid 
nimetab. Ja kuidas inimene igat elavat 
olendit nimetas, nõnda pidi selle nimi 
olema. 20. Ja inimene pani nimed kõigile 
lojustele ja lindudele taeva all ja kõigile 
loomadele väljal, aga inimesele ei leidu- 
nud abi, kes tema kohane oleks. 21. Siis 
Jehoova Jumal laskis tulla raske une 
inimese peale ja see uinus magama; siis 
ta võttis ühe tema küljeluudest ning 
sulges selle aseme taas lihaga. 22. Ja 
Jehoova Jumal ehitas küljeluu, mille ta 
inimesest oli võtnud, naiseks ja tõi tema 
Aadama juure. 23. Ja Aadam ütles: 

»»See on nüüd luu minu luust 

ja liha minu lihast! 

Teda peab hüütama mehe naiseks, 

sest ta on mehest võetud!“ 
24. Seepärast mees jätab maha oma isa 
ja ema ning hoiab oma naise poole, ja 
nemad on üks liha! 25. Ja nad olid mõle- 
mad alasti, Aadam ja tema naine, ega 
häbenenud mitte. 


Pattulangemine 


3. Aga madu oli kavalam kõigist 
loomadest väljal, kelled Jehoova Jumal 

oli teinud, ja ta ütles naisele: ,, Kas Jumal 
on tõesti ütelnud, et te ei tohi süüa mitte 
ühestki rohuaia puust?“ 2. Ja naine 
vastas maole: ,,Me sööme küll rohuaia 
puude vilja, 3. aga selle puu viljast, mis 
keset aeda, on Jumal ütelnud: Te ei tohi 
sellest süüa ega selle külge puutuda, et te 
ei sureks!“ 4. Ja madu ütles naisele: ,,Te 
ei sure kummatigi mitte, 5. vaid Jumal 
teab, et mil päeval te sellest sööte, 
lähevad teie silmad lahti ja te saate 
Jumala sarnaseks, tundes head ja kurja!“ 
6. Ja naine nägi, et puust oli hea süüa, ja 
see tegi ta silmadele himu, ja et puu oli 
ihaldusväärne, sest see pidi targaks 
tegema. Siis ta võttis selle viljast ja sõi 
ning andis ühtlasi ka oma mehele, ja 
tema sõi. 7. Siis nende mõlemate silmad 
läksid lahti ja nad tundsid endid alasti 
olevat, ja nad õmblesid viigilehti kokku 
ning tegid enestele põlled. 

8. Ja nad kuulsid Jehoova Jumala 
häält, kes rohuaias sinna ja tänna käis, kui 
päev viluks läks, ja Aadam ja tema naine 


peitsid endid Jehoova Jumala palge eest 


rohuaia puude keskele. 9. Ja Jehoova Ju- 
mal hüüdis Aadamat ning ütles temale: 
»»Kus sa oled?“ 10. Ja tema vastas: ,,Ma 
kuulsin su häält rohuaias ja kartsin, sest 
ma olen alasti. Sellepärast ma peitsin 
enese ära!“ 11. Siis ta küsis: ,,Kes on sulle 
teada annud, et sa alasti oled? Või oled sa 
söönud puust, millest ma sind keelasin 
söömast?“ 12. Ja Aadam vastas: ,,Naine, 
kelle sa mulle kaasaks andsid, tema andis 
mulle puust ja ma sõin!“ 13. Ja Jehoova 
Jumal küsis naiselt: ,,Miks sa seda 
tegid?“ Ja naine vastas: ,, Madu pettis 
mind, ja ma sõin!“ 

14. Siis Jehoova Jumal ütles maole: 
»Et sa seda tegid, siis ole sa neetud 
kõigi lojuste ja kõigi väljaloomade 

seas! 
Sa pead roomama oma kõhu peal 
ja põrmu sööma kogu eluaja! 
15. Ja ma tõstan vihavaenu sinu ja 
naise vahele, 

sinu Seemne ja tema seemne vahele, 
kes purustab su pea, 
aga kelle kanda sa salvad!“ 
16. Naisele ta ütles: 
»»Sinule ma saadan väga palju valu, 
kui sa käima peal oled: 
sa pead valuga lapsi ilmale tooma! 
Sa himustad küll oma meest, 
aga tema valitseb su üle!“ 
17. Aga Aadamale ta ütles: 
»Et sa kuulsid oma naise sõna ja 
sõid puust, 
millest mina sind keelasin, üteldes, 
et sa ei tohi sellest süüa, 
siis olgu maapind neetud sinu 
üleastumise pärast! 
Vaevaga pead sa sellest sööma kogu 
eluaja! 
18. Ta peab sulle kasvatama kibuvitsu 
ja ohakaid, 
ja põllutaimed olgu sulle toiduks! 
19. Oma palge higis pead sa leiba 
sööma, 
kuni sa jälle mullaks saad, 
sest sellest sa oled võetud! 
Tõesti, sa oledpõrm —%ö 
ja pead jälle põrmuks saama!“ 

20. Ja Aadam pani oma naisele nimeks 
Eeva, sest ta sai kõigi elavate emaks. 
21. Ja Jehoova Jumal tegi Aadamale ja ta 
naisele nahkriided ning pani neile selga. 
22. Ja Jehoova Jumal ütles: ,,Vaata, 
inimene on saanud nagu üheks meie 
hulgast, tundes head ja kurja! Aga nüüd, 
et ta oma kätt ei sirutaks ega võtaks ka 
elupuust ja ei sööks ega elaks igavesti“, — 
23. siis saatis Jehoova Jumal tema Eedeni 
rohuaiast välja, et ta hariks maad, millest 
ta oli võetud. 24. Ja ta ajas Aadama välja 
ja pani hommiku poole Eedeni rohuaeda 
keerubid ja tuleleegina sähviva mõõga, 
et need valvaksid elupuu teed. 

